Period: Ur III
Genre: Administrative
Transliteration:
<SURFACE>
di-til-la
nig₂-u₂-rum dumu ur{d}muš-da-ka-ke₄
igi-ni in{ga₂}gar-ra
mu lugal
geme₂{d}ig-alim dumu lugal-ki-gal-la
ur{d}ig-alim ibila-mu
ha-an-tuku bi₂-in-du₁₁-ga
lugal-igi-huš dumu ur{d}ba-ba₆ nu-banda₃
lu₂{d}šara₂ dumu nig₂-u₂-rum nar
lu₂-inim-ma-bi-me
u₃ nig₂-u₂-rum-e ka-ga-na ba-ni-gi-in
mu nig₂-u₂-rum-ma
ibila-ni inim-lugal in...še₃
1(diš) ma-na ku₃-babbar
geme₂{d}ig-alim-ra
nig₂-u₂-rum-e
in-na-la₂-e
ur{d}ištaran dumu nig₂-mu maškim
lu₂{d}šara₂
lu₂-eb-gal
lu₂-dingir-ra
ur{d}ištaran
di-ku₅-bi-me
mu ma₂-dara₃-abzu ba-ab-du₈

Cuneiform:
<SURFACE>
𒁲𒌀𒆷
𒃻𒌑𒀸𒌉𒌨𒀭𒈲𒁕𒅗𒆤
𒅆𒉌𒅔𒂷𒃻𒊏
𒈬𒈗
𒊩𒆳𒀭𒅅𒄋𒌉𒈗𒆠𒃲𒆷
𒌨𒀭𒅅𒄋𒌉𒍑𒈬
𒄩𒀭𒌇𒉈𒅔𒅗𒂵
𒈗𒅆𒍽𒌉𒌨𒀭𒁀𒌑𒉡𒌉
𒇽𒀭𒇋𒌉𒃻𒌑𒀸𒈜
𒇽𒅗𒈠𒁉𒈨
𒅇𒃻𒌑𒀸𒂊𒅗𒂵𒈾𒁀𒉌𒄀𒅔
𒈬𒃻𒌑𒀸𒈠
𒌉𒍑𒉌𒅗𒈗𒅔...𒂠
𒁹𒈠𒈾𒆬𒌓
𒊩𒆳𒀭𒅅𒄋𒊏
𒃻𒌑𒀸𒂊
𒅔𒈾𒇲𒂊
𒌨𒀭𒅗𒁲𒌉𒃻𒈬𒉺𒁽
𒇽𒀭𒇋
𒇽𒅁𒃲
𒇽𒀭𒊏
𒌨𒀭𒅗𒁲
𒁲𒋻𒁉𒈨
𒈬𒈣𒁰𒍪𒀊𒁀𒀊𒂃